
                                                   A  V  I  Z

asupra proiectului de Lege  pentru completarea articolului 2 din 
Ordonanţa de urgenţă a Guvernului nr. 33/2007 privind organizarea 
şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, 
cu modificările şi completările ulterioare





În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare cu proiectul de Lege pentru completarea articolului 2 din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea   nr. 160/2012, cu modificările şi completările ulterioare, transmis cu adresa nr. PL-x 172 din 29 aprilie 2020, înregistrată sub nr. 4c-1/184 din 30 aprilie 2020. 
Senatul, în calitate de primă Cameră sesizată, a adoptat iniţiativa legislativă, în forma inițială, în şedinţa din 23 aprilie 2020, cu respectarea prevederilor articolului 75 alineatul (2) teza a III-a din Constituția României, republicată. 
Conform prevederilor art. 75 din Constituţia României, republicată, şi ale                     art. 92 alin. (9) pct. 1 din Regulamentul Camerei Deputaţilor, republicat,                            Camera Deputaţilor este  Cameră decizională. 
Potrivit reglementărilor art. 62, art. 54 alin. (3) teza I și art. 131   din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus, în şedinţa din 26 octombrie 2021, desfășurată la sediul Parlamentului.
 Inițiativa legislativă are ca obiect de reglementare completarea art. 2 din Ordonanţa de urgenţă a Guvernului nr.33/2007, în sensul ca, începând cu data de 1 ianuarie 2020, nivelul tarifelor şi contribuţiilor prevăzute la alin.(2) al art.2, se stabileşte anual prin ordin al preşedintelui ANRE şi se publică în Monitorul Oficial al României, Partea I.
Membrii Comisiei au analizat proiectul de lege supus avizării, expunerea                     de motive, punctul de vedere al Guvernului transmis cu adresa nr. 1078 din 23 iunie 2020, punctul de vedere al Autorității Naționale de Reglementare în Domeniul Energiei transmis cu adresa nr. 126492 din 26 octombrie 2021, avizele favorabile ale Consiliului Legislativ, cu observaţii şi propuneri, transmise cu adresele nr. 952 din 19 noiembrie 2019, respectiv, 1035 din 23 decembrie 2019  precum și  avizele favorabile ale Consiliului Economic și Social, cu observații, transmise cu adresele nr. 5885 din 19 noiembrie 2019, respectiv, 6512 din 17 decembrie 2019.
Astfel, conform avizului Consiliului Economic și Social nr. 5885 din                            19 noiembrie 2019,  se precizează faptul că este necesar ca taxarea pe cifra de afaceri a operatorilor licențiați de către ANRE în domeniul electricității și a gazelor naturale stabilită la 2% care se dorește a fi eliminată prin aplicarea măsurilor propuse, să se materializeze în consecință în reducerea tarifului aplicat consumatorului final. De asemenea, conform avizului Autorității Naționale de Reglementare în Domeniul Energiei, inițiativa legislativă trebuie respinsă deoarece aceasta a rămas fără obiect.
[bookmark: _GoBack]Demersul legislativ vizează revenirea, de la data de 1 ianuarie 2020, la prevederile legale anterioare modificărilor produse de Ordonanţa de urgenţă a Guvernului nr. 114/2018 si Ordonanţa de urgenţă a Guvernului nr. 19/2019. Odată cu adoptarea Ordonanţei de urgenţă a Guvernului nr. 1/2020 privind unele masuri fiscal-bugetare si pentru modificarea si completarea unor acte normative, prezenta inițiativă legislativă și-a pierdut obiectul de reglementare, întrucat articolul asupra căruia are loc intervenția legislativa este deja modificat in acest sens, printr-o prevedere identica introdusa prin art. XIV, pct. 1 si pct. 2 din Ordonanţa de urgenţă a Guvernului  nr. 1/2020 privind unele măsuri fiscal-bugetare și pentru modificarea și completarea unor acte normative. De asemenea, potrivit normelor de tehnică legislativă din cuprinsul art. 16 alin. (1) din Legea nr. 24/2000, republicată, cu modificările ulterioare, sunt interzise paralelismele legislative.
În urma dezbaterilor, membrii Comisiei au hotărât, cu unanimitate de voturi, avizarea negativă a proiectului de lege.
În raport cu obiectul şi conţinutul său, inițiativa legislativă face parte din categoria legilor ordinare.

